བཙན་པོ་ཁྲི་སྲོང་བཙན་གྱི་དུས་སུ་སྲིད་ཀྱི་ལྟེ་བ་བརྒྱ་མ་ནས་དབུ་རུ་སྐྱིད་ཤོད་ཀྱི་གནས་འདིར་སྤོས་པ་ཡང་ཡུལ་འདིའི་སྣོད་བཅུད་ཀྱི་དགེ་མཚན་མང་པོ་ཞིག་ལ་རག་ལུས་པ་བསྙོན་དུ་མེད་དེ།ལུང་པ་འདིའི་གནམ་གཤིས་ནི་ས་གཞན་དང་མི་འདྲ་བར་དབྱར་དུས་བསིལ་ཞིང་དགོན་དུས་དྲོ་བའི་ཁྱད་ཆོས་འཛོམས་ཡོད།ལྷག་པར་དབྱར་དུས་སུ་ཉིན་མོ་དྲོ་ཞིང་འཇམ་པའི་ཉི་འོད་ཀྱི་དཔལ་ལ་རོལ་ཐུབ་ཅིང་།མཚན་མོར་གྲོང་གི་སྲང་ལམ་རེ་རེ་བཞིན་ཆར་ཆུས་གཙང་མར་བཀྲུ་སྲིད་པས།གནས་འདིའི་ཞོགས་པ་རེ་རེ་བཞིན་གསར་བ་གསར་རྐྱང་དང་གཙང་མ་གཙང་རྐྱང་གི་གྲོང་གསར་བ་ཞིག་ཏུ་སྣང་སྲིད།ལོ་ངོ་ཆིག་སྟོང་སུམ་བརྒྱ་ལྷག་གི་ལོ་རྒྱུས་ཡོད་པའི་བོད་བཙན་པོའི་དུས་ཀྱི་གནའ་བོའི་གྲོང་ཁྱེར་འདི་རུ་དགའ་སྐྱོ་སྨྲེང་གསུམ་གྱི་གཏམ་རྒྱུད་མང་དུ་མཆིས་པས།གྲོང་འདིའི་ཀྱག་ཀྱོག་གི་སྲང་ལམ་རེ་རེ་དང་།ཁང་མིག་རེ་རེ་ནས་བོད་ཀྱི་གླུ་གར་དང་ཟས་རིགས་སོགས་ཅི་དགར་ལོངས་སུ་སྤྱད་པའི་ཚོར་བ་ནི་གཏམ་རྒྱུད་དེ་དག་རང་རྒྱུད་ལ་ཉམས་སུ་བླངས་བའི་གོ་རིམ་ཞིག་ཅི་ལ་མིན་སྙམ་བྱུང་།